CELEX: 52011HB0022
Language: mt
Date: 2011-12-09 00:00:00
Title: Rakkomandazzjoni tal-Bank Ċentrali Ewropew tad- 9 ta’ Diċembru 2011 lill-Kunsill tal-Unjoni Ewropea dwar l-awdituri esterni tad-De Nederlandsche Bank (BĊE/2011/22)

16.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 367/1
            
         RAKKOMANDAZZJONI TAL-BANK ĊENTRALI EWROPEW
   tad-9 ta’ Diċembru 2011
   lill-Kunsill tal-Unjoni Ewropea dwar l-awdituri esterni tad-De Nederlandsche Bank
   (BĊE/2011/22)
   2011/C 367/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, partikolarment l-Artikolu 27.1,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u l-banek ċentrali nazzjonali huma vverifikati minn awdituri esterni indipendenti rrikkmandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni tad-De Nederlandsche Bank se jispiċċa wara l-verifika għas-sena finanzjarja 2011. Jinħtieġ għalhekk li jinħatru awdituri esterni mis-sena finanzjarja 2012.
            
         
               (3)
            
            
               Id-De Nederlandsche Bank għażel lil Deloitte Accountants BV bħala l-awdituri esterni tiegħu għas-snin finanzjarji 2012 sal-2018,
            
         ADOTTA DIN IR-RAKKOMANDAZZJONI:
   Huwa rrikkmandat li Deloitte Accountants BV għandhom jinħatru bħala l-awdituri esterni tad-De Nederlandsche Bank għas-snin finanzjarji 2012 sal-2018.
   
      Magħmul fi Frankfurt am Main, id-9 ta’ Diċembru 2011.
      
         
            Il-President tal-BĊE
         
         Mario DRAGHI